Za album grupe Axe Murder Boyz, vidite članak Blood In, Blood Out.

***Blood In Blood Out***, također poznat i pod naslovom ***Bound by Honor***, je američki igrani film snimljen 1993. u režiji Taylora Hackforda. Po žanru je kriminalistička drama, a radnja prikazuje živote trojice prijatelja - pripadnika hispanoameričke ulične bande - koji odlaze različitim putevima. Veliki dio radnje i likova je inspiriran stvarnim događajima, odnosno višedecenijskim sukobom zatvorskih bandi u zatvorima Kalifornije 1970-ih. Režiser Hackford je kasnije optužio matični studio da nije htio distribuirati film, plašeći se da bi prikaz etničkih bandi i sukoba mogao potaći nerede nalik na one Los Angelesu 1992. godine.

U Hrvatskoj je prikazan pod naslovom ***Okovani čašću***, a u Srbiji pod naslovom ***Krv za krv***.

Radnja
------

Miklo je tinejdžer iz etnički mešovite porodice koji napušta svog oca i vraća se kod majke u meksičko predgrađe Istočni Los Anđeles. Tamo se poveže sa rođacima Pakom i Kruzom, članovima ulične bande „Vatos lokos", sa kojima je odrastao. Pako je bivši bokser i problematičan tinejdžer u stalnom sukobu sa autoritetima, a Kruz umetnička duša sa slikarskim talentom. Zbog svog mešovitog porekla i fizičkog izgleda (svetla koža i plava kosa i oči), Miklo se bori sa neprihvatanjem i stalnim nepoverenjem od strane svog novog društva i stalno mora da se dokazuje.

Nakon oružanog sukoba sa rivalskom bandom „Tres puntos", Kruz je teško povređen, a Miklo i Pako su umešani u ubistvo. Taj tragični događaj razdvojio je njihove živote i sudbine zauvek. Kruz se sporo oporavlja od teške povrede kičme, Pako odlazi u vojsku kako bi izbegao zatvorsku kaznu zbog saučesništva u ubistvu, a Miklo je na izdržavanju višegodišnje kazne u zatvoru „San Kventin", gde se upoznaje sa surovim i nasilnim uslovima zatvorskog života i ponovo bori za svoje mesto u rasno podeljenoj zatvorskoj populaciji, praćen nepoverenjem u meksičkim krugovima zbog svoje svetle puti.

Tokom narednih godina, Kruz postaje priznati umetnik, ali i heroinski zavisnik zbog jakih bolova od stare povrede. Pako nakon izlaska iz vojske gradi karijeru u policiji i postaje zapaženi detektiv u Odeljenju za narkotike. U zatvoru, Miklo uspeva da zadobije poverenje vođe meksičke zatvorske bande „La onda" čiji je moto „Krv za ulaz, krv za izlaz" (članstvo se stiče ubistvom, a prestaje tek sopstvenom smrću) i postaje njen član. Deset godina nakon događaja koji im je razdvojio živote, Miklo izlazi na uslovnu slobodu i tri prijatelja iz detinjstva se ponovo susreću, ali u različitim životnim ulogama i na različitim stranama.

Izvori
------

Vanjske veze
------------

* *Blood In Blood Out* na sajtu IMDb
* *Blood In Blood Out* na Rotten Tomatoes-u ()

| * p
* r
* u
Filmovi koje je režirao Taylor Hackford |
| --- |
| 1970-e | *Bukowski* (1973)  • *Teenage Father* (1978) |
| 1980-e | *The Idolmaker* (1980)  • *An Officer and a Gentleman* (1982)  • *Against All Odds* (1984)  • *White Nights* (1985)  • *Hail! Hail! Rock 'n' Roll* (1987)  • *Everybody's All-American* (1988) |
| 1990-e | *Blood In Blood Out* (1993)  • *Dolores Claiborne* (1995)  • *The Devil's Advocate* (1997) |
| 2000-e | *Proof of Life* (2000)  • *Ray* (2004) |
| 2010-e | *Love Ranch* (2010) |